Antibiotice Iaşi va distribui gratuit spitalelor noul medicament împotriva Covid-19 - Ziar Info Iași
Spitalele vor primi gratuit medicamentul fabricat la Iaşi, folosit în tratamentul contra coronavirusului.
Antibiotice Iaşi, unul dintre cei mai mari producători locali de medicamente, a decis să fabrice în două etape medicamentul cu substanţa activă hidroxiclorochina pentru spitalele din România, tratament folosit în cazul pacienţilor înfectaţi cu coronavirus. În prima fază va produce 1 mil. comprimate, urmând să reia producţia şi în toamnă, când este aşteptată o posibilă revenire a virusului.

„În această săptămână, substanţa activă hidroxi­clorochina va ajunge la compania Antibiotice, care va fabrica 3,5 milioane de comprimate de câte 200 mg/cpr. Producţia se va realiza în secţia comprimate din cadrul diviziei de forme solide orale, care are o capacitate de aproximativ 500 mil. cpr/an“, au transmis reprezentanţii Anti­biotice pentru ZF.

Medicamentele vor fi destinate exclusiv spitalelor pentru tratamentele pa­cienţilor infectaţi cu noul virus, fiind livrate gratuit către unităţile spitaliceşti.

„În cadrul companiei Anti­biotice va exista un stoc de siguranţă, de rezervă pentru hidroxiclorochină, anunţat la Ministerul Sănătăţii care poate comanda şi beneficia de acest produs în funcţie de nevoile apărute“, au mai transmis reprezentanţii Antibiotice Iaşi.

De altfel, compania din Iaşi a decis să reia producţia de Paracetamol şi Novocalmin (un medicament eliberat pe bază de reţetă), produse folosite în tratamentul febrei provocate de coronavirus, în contextul unei cereri crescute din partea pacienţilor şi a spitalelor.

Antibiotice Iaşi vrea să înregistreze produsul pe bază de hidroxiclorochină la Agenţia Medicamentului pentru indicaţiile specifice substanţei active, de la boli autoimune, până la poliartrită.

În ultimii cinci ani, Antibiotice Iaşi a investit 210 milioane de lei în companie, în toate domeniile de activitate, de la producţie la dezvoltarea pieţelor sau a portofoliului.

Producţia locală de medicamente este printre puţinele industrii care încă funcţionează, iar producătorii de medicamente locali spun că pot susţine cererea de medicamente, în contextul în care piaţa era dominată de importuri.

Sunt 167 de fabrici de produse farmaceutice în România, care generează afaceri de 3,8 mld. lei în 2018. Peste 9.500 de angajaţi lucrează pentru industria producătoare de medicamente.
[(('Remedii miraculoase',), 41), (('Înșelăciune',), 82), (('Noua Ordine Mondiala',), 54), (('Supremația Românească',), 46), (('Reticență la vaccinare',), 139), (('Înșelăciune', 'Big Pharma'), 176), (('Controlul populației',), 33), (('Satiră',), 270), (('Plandemic',), 181), (('Armă biologică',), 256), (('Remedii miraculoase', 'Religie'), 47), (('5G',), 67)]